Um leið og við óskum öllum þeim nemendum og kennurum , sem sóttu skipulagt fræðslustarf í Húsdýragarðinum á nýliðnu ári , gleðilegs nýs árs þá minnum við á að enn er hægt að skrá hópa í fræðslu á vorönn . Undir flipanum námskeið FHG hér á síðunni má sjá þau námskeið sem fræðsludeild Fjölskyldu - og húsdýragarðsins býður nemendum leik - og grunnskóla upp á . Þjónustan er skólum Reykjavíkur að kostnaðarlausu og fræðslufulltrúar hvetja kennara að koma sem fyrst í leiðsagnir og nýta garðinn til heimsókna á eigin vegum í vor þegar meira er um gesti . Nánari upplýsingar og skráning á námskeið er á netfangið namskeid@husdyrgardur.is .